

**ประกาศกรมพัฒนาธุรกิจการค้า**

**เรื่อง ขอความร่วมมือระบุหมายเลขโทรศัพท์ อีเมล และเว็บไซต์ ในการยื่นขอจดทะเบียน**

**ห้างหุ้นส่วน บริษัทจำกัด บริษัทมหาชนจำกัด สมาคมการค้า และหอการค้า**

**\_\_\_\_\_\_\_\_\_\_\_\_**

ด้วยในข้อมูลปัจจุบันข้อมูลเกี่ยวกับการจดทะเบียนของนิติบุคคล เช่น ชื่อนิติบุคคล รายชื่อหุ้นส่วน ผู้จัดการหรือกรรมการ ทุนจดทะเบียน และที่ตั้งสำนักงานใหญ่ รวมทั้งข้อมูลเกี่ยวกับหมายเลขโทรศัพท์ อีเมล และเว็บไซต์ ของนิติบุคคลเป็นเรื่องที่มีความสำคัญ เนื่องจากมีการนำไปใช้ประโยชน์ในการติดต่อสื่อสาร การส่งเสริมพัฒนาธุรกิจ และการเชื่อมโยงข้อมูลเพื่อสร้างเครือข่ายทางธุรกิจ

เพื่อให้ข้อมูลเกี่ยวกับนิติบุคคล โดยเฉพาะข้อมูลที่ใช้สำหรับติดต่อสื่อสารกับนิติบุคคล มีความถูกต้องครบถ้วนและสามารถนำไปใช้ประโยชน์ได้อย่างมีประสิทธิภาพ กรมพัฒนาธุรกิจการค้า จึงขอความร่วมมือให้ผู้ขอจดทะเบียนระบุหมายเลขโทรศัพท์ อีเมล และเว็บไซต์ (ถ้ามี) ที่ใช้สำหรับติดต่อกับนิติบุคคลลงในแบบพิมพ์การจดทะเบียนห้างหุ้นส่วน บริษัทจำกัด บริษัทมหาชนจำกัด สมาคมการค้า และหอการค้า

ประกาศ ณ วันที่ ๒๒ มกราคม พ.ศ. ๒๕๖๑

กุลณี อิศดิศัย

อธิบดีกรมพัฒนาธุรกิจการค้า